பொருள் – தன்னை அண்டிய அடியார்களுக்கு உயர்ந்த வரங்கள் பல அளிக்கின்ற நம்மாழ்வார் முதலா ஆழ்வார்களின் தலைவனே! ஊஞ்சல் ஆடுவாயாக! சூரியன், சந்திரன் என்னும் இருவரின் உடலில் இருந்து வெளிப்படும் ப்ரகாசமான ஒளி பட்டாலும் நீங்காத அறியாமை என்னும் இருளை துரத்தவல்ல எம்பெருமானாரின் தலைவனே! ஊஞ்சல் ஆடுவாயாக! சிறந்த மரங்கள் ஓங்கி நிற்கின்ற சோலைகளால் சூழப்பட்ட கூரம் என்னும் தேசத்தில் அவதரித்த வேதங்களில் சிறந்தவரான கூரத்தாழ்வானின் தலைவனே! ஊஞ்சல் ஆடுவாயாக! திருவரங்கன் பெரியகோயிலில் உள்ள திருவரங்கன் திருமுற்றம் என்ற இடத்தில் வந்து தொழுகின்ற தேவதைகளின் தலைவனே! ஊஞ்சல் ஆடுவாயாக!